6 คอสเพลย์ชาวไทยที่มีจินตนาการสุดเจ๋ง

หากกล่าวถึงเน็ตไอดอล หรือคนที่มีชื่อเสียงทางอินเตอร์เน็ตนั้น จะว่าไปก็มีอยู่หลากหลายสาขาด้วยกัน ไม่ว่าจะเป็นด้านการแต่งหน้า, การร้องเพลง, ด้านอาหาร ฯลฯ และอีกหนึ่งสาขาที่ได้รับความสนใจมากไม่แพ้กันคือ ด้านคอสเพลย์ ซึ่งเป็นการแต่งตัว แต่งหน้าเลียนแบบตัวละคร หรือบุคคลที่มีชื่อเสียงในปัจจุบัน และอยากบอกว่า คอสเพลย์ที่เป็นชาวไทยโดยแท้ ของเรานั้นก็มีความคิดสร้างสรรค์ไม่แพ้ใครในโลกเลย และในบทความวันนี้ เราก็จะมานำเสนอ 6 คอสเพลย์ชาวไทยที่มีจินตนาการสุดเจ๋ง Awesome Thai cosplayers กันค่ะ

1. Lowcostcosplay

เราคงจะได้เห็นภาพของเขาผู้นี้ ที่เป็นไวรัลอยู่เป็นระยะ ๆ ซึ่งบางคนอาจจะคิดว่าเขาไม่ใช่คนไทย แต่จริง ๆ แล้ว เขาคนนี้คือ คนไทยแท้ที่มีภูมิลำเนาอยู่จังหวัดเชียงใหม่นามว่า อนุชา แสงชาติ ที่สร้างปรากฏการณ์ด้านการแต่งคอสเพลย์ ด้วยการแต่งคอสเพลย์ที่มีจุดเด่นคือ จินตนาการสำคัญกว่าเงินลงทุน ซึ่งเขาคนนี้โด่งดังขนาดที่เพจเฟซบุ๊คระดับโลกอย่าง 9GAG ได้ส่งต่อรูปของเขา และหลาย ๆ รูปผลงานของเขาก็ถูกส่งต่อไปเยอะมากทั่วโลก ซึ่งเขาคนนี้เป็นเจ้าของอินตาแกรมชื่อว่า lowcost_cosplay ที่มีจำนวนคนติดตามมากกว่า 6 แสนคน

2. ทราย framsook leklek

คอสเพลย์สายจินตนาการล้ำเลิศฝ่ายหญิงท่านนี้ มีชื่อจริงว่าเบญจพร เจษฎากานต์ เธอเป็นเจ้าของอินตาแกรมที่มีชื่อว่า Framsook_lek_lek ที่มีจำนวนคนติดตามกว่า 1 แสนคน รูปแบบการคอสเพลย์ของเธอนั้นมีแนวคิดคล้าย ๆ กับ lowcostcosplay และแฝงความน่ารัก และฮามากกว่าความคิดสร้างสรรค์ที่ล้ำเลิศของเธอ